Al febrer… us heu abrigat bé? De cap a cap! | Patufets al món
Al febrer… us heu abrigat bé? De cap a cap!
Els vostres patufets han sabut descriure què és un emperador o saben el nom de qui governa allà on viviu? O han preferit trencar-se les banyes buscant un refrany que lligui amb el mes de febrer? El que sí que vam veure, com a mínim en el vídeo del llegat del Rei Carnestoltes, és que més d’un es va disfressar, fos on fos.
Aquestes són algunes de les activitats per estimular l’aprenentatge de la llengua que ha proposat el curs “de cap a cap” aquest febrer (http://www.parla.cat/pres_catdigital/AppPHP/course/view.php?id=243). A punt de tancar el mes, ens agradaria saber si heu pogut experimentar un xic amb aquesta plataforma de parla.cat per a què els menuts aprenguin el català a distància, també fora de Catalunya. Una visita al fòrum, on es poden penjar i posar en comú les activitats fetes per cada patufet i patufeta, ens fa veure que està completament desert.
Si heu tingut ocasió de dur a terme el que s’ha proposat en aquesta unitat didàctica número 6 us animem no tan sols a compartir-ho aquí al Facebook, sinó també al fòrum del “de cap a cap”. De la mateixa manera que podeu seguir les actualitzacions del Facebook o de blocs que seguiu, al curs online, si us hi registreu i creeu un perfil, podeu participar en el fòrum on es posen en comú les activitats… i demanar de rebre´n les novetats i actualitzacions per tal de seguir allò que altres patufets i patufetes arreu pengen.
Aquest és l’enllaç directe del fòrum: http://www.parla.cat/pres_catdigital/AppPHP/mod/forum/index.php?id=243
Si encara no us heu registrat al curs, podeu fer-ho seguint aquest enllaç: http://www.parla.cat/pres_catdigital/AppPHP/course/view.php?id=243
I si és el primer cop que sentiu a parlar d’aquest curs online, us convidem a repassar els posts que hem penjat anteriorment per conèixer-lo: al gener i al febrer.
El març us presentarem la unitat 7: “març, marçador, que de nit fa fred…” i sabeu com acaba? J
Aquesta entrada va ser publicada a Aprenentatge de la llengua, Recursos, Uncategorized, Xup-xup al Facebook i etiquetada aprenentatge, de cap a cap, llengua, parla.cat el 26 febrer 2016 per patufetsalmon.
← Fa tres anys que ens vam trobar! CONVOCATORIA PER L’ELABORACIÓ DEL CARTELL DEL DIA INTERNACIONAL DE LA CATALUNYA EXTERIOR 2016 →